246 SZEMÉLYI HIBEK 



N a u m a n n (Dresden) a botanika egyetemi rendkívüli professzoraivá ; 

 dr. Burton E. Levingston (John-Hopkins-Universitj', Baltimore) a 

 növényélettan egyetemi rendes professzorává, dr. J. Szyszylowiz 

 (Lemberg) a növényélettan egyetemi czímzetes rendkívüli professzorává, 

 dr. George T. Moore (Schaw-School of Botany, St. Louis) a gazdasági 

 és alkalmazott növénytan tanárává, dr. C. M e z (Köcigsberg) a botanika 

 helyettes tanárává neveztetett ki. 



Nyugalomba vonult: Prof. dr. M. Treub a buitenzorgi botanikus 

 kert igazgatója. 



Meghalt: Prof. dr. W. Zopf (Münster) a botanika rendes professzora, 

 hírneves mykologus ; Prof. dr. E. C. Hansen a Carlsberg-Laboratorium 

 élettani osztályának vezetője (Kopenhága). 



Wilhelm Gugler, reáliskolai tanár Neuburgban (a D.) 35 éves 

 korában f. évi szeptember hó 3-án elhunyt. Fájdalmas szívvel fogadták a 

 magyar botanikusok is e kiváló német botanikus elhunytát. Nagy szeretettel 

 vonzódott ö a magyarokhoz. Nemcsak súlyos, hosszú betegségére keresett 

 gyógyulást a magyar fürdőhelyeken, hanem mikor betegségét hosszabb 

 időre is enj^hülés váltotta fel, bejárta a magyar föld szebb vidékeit, gyűj- 

 tötte növényeit. Különösen Budapesten tartózkodott többször, hosszabb 

 ideig. A magyar nemzeti múzeum növénytárában dolgozott kiváló szorga- 

 lommal, budapest környékének flóráját tanulmányozta, számos kirándulása 

 során bejárta a főváros egész vidékét. A kik vele együtt dolgoztak a 

 múzeumban, vagy együtt barangoltak vele a budai hegyvidéken, tanúi 

 voltak szeretetreméltó egyéniségének, kiváló szaktudásának, a magyarság 

 iránt érzett őszinte szeretetének. Egyik legnagyobb munkáját — „Die 

 Centaureen des ungarischen National-Museums. Vorarbeiten zu einer Mono- 

 graphie der Gattung Centaurea und der ihr nachstverwandten Genera ; 

 Annales Musei nat. Hungarici 1907. VI." — a magyar nemzeti múzeumban 

 készítette. Kiváló előszeretettel foglalkozott a Compositák, különösen a 

 Centaureák, Carduusok és Cirsiumok tanulmányozásával. A Centaureák 

 monographiájának óriási munkáját választotta magának, de a sors nem 

 engedte, hogy tanulmányait befejezhesse. 



A kimúlt fiatal munkás erő emléke élni fog sokáig igaz barátai, a 

 magyar botanikusok között. 



